ฝนหลวงช่วยบรรเทาปัญหาภัยแล้งและฝุ่นควันอย่างต่อเนื่อง ลดความเดือดร้อนต่อประชาชน
ฝนหลวงช่วยบรรเทาปัญหาภัยแล้งและฝุ่นควันอย่างต่อเนื่อง ลดความเดือดร้อนต่อประชาชนนายปนิธิ เสมอวงษ์ รองอธิบดีกรมฝนหลวงและ การบินเกษตร เปิดเผยว่าขณะนี้กรมอุตินิยมวิทยาคาดการณ์ว่ามวลอากาศเย็นยังคงปกคลุมประเทศไทย ส่งผลให้ประเทศไทยตอนบนมีลักษณะอากาศเย็น โดยเฉพาะทางภาคกลาง ภาคตะวันออก และภาคตะวันออกเฉียงเหนือตอนล่าง ได้รับอิทธิพลของมรสุมตะวันออกส่งผลให้มีฝนตกในบางพื้นที่ ส่วนพื้นที่ภาคใต้ ได้รับอิทธิพลของลมมรสุมตะวันออกเฉียงเหนือกำลังอ่อน ส่งผลให้มีฝนตกในบางพื้นที่ร้อยละ 10 ของพื้นที่ ทั้งทางฝั่งตะวันออกและฝั่งทะเลอันดามันสำหรับเมื่อวานนี้ (12 ม.ค.63) หน่วยปฏิบัติการฝนหลวงเคลื่อนที่เร็วจังหวัดระยอง ได้ขึ้นบินปฏิบัติการฝนหลวง ทำให้มีฝนตกบริเวณพื้นที่การเกษตรบางส่วนของ จ.ระยอง และสามารถเพิ่มปริมาณน้ำเก็บกักบริเวณพื้นที่ ลุ่มรับน้ำอ่างเก็บน้ำดอกกราย และอ่างเก็บน้ำหนองปลาไหลขณะที่แผนการปฏิบัติการฝนหลวงประจำวันนี้ (วันที่ 13 มกราคม 2563) ยังคงมุ่งเป้าหมายช่วยเหลือพื้นที่ต้องการน้ำ รวมถึงเติมน้ำเขื่อนและอ่างเก็บน้ำต่าง ๆ เน้นที่มีปริมาณน้ำน้ำน้อยกว่า ร้อยละ 30 ซึ่งปัจจุบันมีอ่างเก็บน้ำขนาดใหญ่ จำนวน 14 แห่ง และอ่างเก็บน้ำ ขนาดกลางถึง 100 แห่ง มีน้ำน้อยกว่าร้อยละ 30ตลอดจนช่วยบรรเทาด้านคุณภาพอากาศในหลายพื้นที่ที่พบว่ามีค่าคุณภาพอากาศอยู่ในเกณฑ์คุณภาพอากาศปานกลางถึงเกณฑ์คุณภาพอากาศดี และบางส่วนมีค่าคุณภาพอากาศเริ่มมีผลกระทบต่อสุขภาพ